CELEX: 52018DP0048
Language: hr
Date: 2018-03-01 00:00:00
Title: Odluka Europskog parlamenta od 1. ožujka 2018. o osnivanju Posebnog odbora za porezni kriminal, utaju i izbjegavanje plaćanje poreza (TAX3) i njegovim ovlastima, brojčanom sastavu i trajanju mandata (2018/2574(RSO))

5.4.2019   
            
            
               HR
            
            
               Službeni list Europske unije
            
            
               C 129/65
            
         
      P8_TA(2018)0048
      Uspostava posebnog odbora za financijski kriminal, utaju poreza i izbjegavanje plaćanja poreza (TAX3)
      Odluka Europskog parlamenta od 1. ožujka 2018. o osnivanju Posebnog odbora za porezni kriminal, utaju i izbjegavanje plaćanje poreza (TAX3) i njegovim ovlastima, brojčanom sastavu i trajanju mandata (2018/2574(RSO))
      (2019/C 129/09)
      
         Europski parlament,
      
      
                  —
               
               
                  uzimajući u obzir prijedlog odluke Konferencije predsjednika,
               
            
                  —
               
               
                  uzimajući u obzir svoju Odluku od 12. veljače 2015. (1) o osnivanju posebnog odbora za odluke o porezima i ostale mjere slične prirode ili učinka („Posebni odbor TAXE 1”), njegovim ovlastima, sastavu i trajanju mandata,
               
            
                  —
               
               
                  uzimajući u obzir svoju Rezoluciju od 25. studenoga 2015. o odlukama o porezima i ostalim mjerama slične prirode ili učinka (2),
               
            
                  —
               
               
                  uzimajući u obzir svoju Odluku od 2. prosinca 2015. (3) o osnivanju posebnog odbora za odluke o porezima i ostale mjere slične prirode ili učinka („Posebni odbor TAXE 2”), njegovim ovlastima, sastavu i trajanju mandata,
               
            
                  —
               
               
                  uzimajući u obzir svoju Rezoluciju od 6. srpnja 2016. o odlukama o porezima i ostalim mjerama slične prirode ili učinka (4),
               
            
                  —
               
               
                  uzimajući u obzir svoju Odluku od 8. lipnja 2016. (5) o osnivanju Istražnog odbora za ispitivanje navodnih kršenja i nepravilnosti u primjeni prava Unije u području pranja novca, izbjegavanja plaćanja poreza i utaje poreza („Istražni odbor PANA”), njegovim ovlastima, brojčanom sastavu i trajanju mandata,
               
            
                  —
               
               
                  uzimajući u obzir svoju Preporuku od 13. prosinca 2017. Vijeću i Komisiji nakon istrage o pranju novca, izbjegavanju plaćanja poreza i utaji poreza (6),
               
            
                  —
               
               
                  uzimajući u obzir članak 197. Poslovnika,
               
            
               
                  1.
               
               
                  odlučuje osnovati Posebni odbor za financijski kriminal, utaju i izbjegavanje plaćanja poreza sa sljedećim ovlastima:
                  
                              (a)
                           
                           
                              da razvija i nadopunjuje rad posebnih odbora TAXE 1 i TAXE 2, uz posvećivanje posebne pozornosti učinkovitoj provedbi preporuka iz gore navedenih rezolucija od 25. studenoga 2015. i 6. srpnja 2016. od strane država članica, Komisije i/ili Vijeća te učinku tih mjera;
                           
                        
                              (b)
                           
                           
                              da razvija i nadopunjuje rad Istražnog odbora PANA, uz posvećivanje posebne pozornosti učinkovitoj provedbi preporuka iz gore navedenih preporuka od 13. prosinca 2017. od strane država članica, Komisije i/ili Vijeća te učinku tih mjera;
                           
                        
                              (c)
                           
                           
                              da nadzire napredak koji su postigle države članice u ukidanju poreznih praksi kojima se omogućuje izbjegavanje plaćanja poreza i/ili njegova utaja i koje štete ispravnom funkcioniranju jedinstvenog tržišta, kao što je izneseno u gore navedenim rezolucijama od 25. studenoga 2015. i 6. srpnja 2016. i Preporuci od 13. prosinca 2017.;
                           
                        
                              (d)
                           
                           
                              da se pozabavi načinom na koji su pravila EU-a o PDV-u zaobiđena u okviru slučaja Rajskih dokumenata i, općenitije, učinkom prijevare u području PDV-a i pravilima o administrativnoj suradnji u Uniji i da analizira politike razmjene informacija i koordinacije između država članica i mreže Eurofisc;
                           
                        
                              (e)
                           
                           
                              da doprinese raspravi o oporezivanju digitalnog gospodarstva koja je sada u tijeku;
                           
                        
                              (f)
                           
                           
                              da ocijeni nacionalne režime kojima se daju porezne povlastice (poput programa državljanstva);
                           
                        
                              (g)
                           
                           
                              da pomno prati tekući rad i doprinos Komisije i država članica u međunarodnim institucijama, uključujući Organizaciju za ekonomsku suradnju i razvoj, skupinu G20, UN i Stručnu skupinu za financijsko djelovanje (FATF), uz istodobno poštovanje nadležnosti Odbora za ekonomsku i monetarnu politiku u pogledu pitanja oporezivanja;
                           
                        
                              (h)
                           
                           
                              da pristupa dokumentima relevantnima za njegov rad te da uspostavi potrebne kontakte i održi saslušanja s međunarodnim, europskim (uključujući Kodeks o postupanju pri oporezivanju poslovanja) i nacionalnim institucijama i forumima, nacionalnim parlamentima i vladama država članica i trećih zemalja, kao i predstavnicima akademske zajednice, poslovnog i civilnog društva, uključujući socijalne partnere, u uskoj suradnji sa stalnim odborima, pazeći pritom na učinkovito korištenje resursa EP-a;
                           
                        
                              (i)
                           
                           
                              da analizira i ocijeni dimenziju trećih zemalja u praksama izbjegavanja plaćanja poreza, uključujući utjecaj na zemlje u razvoju; da prati poboljšanja u razmjeni informacija i postojeće praznine u toj komunikaciji s trećim zemljama, s posebnim osvrtom na krunske posjede i prekomorska područja;
                           
                        
                              (j)
                           
                           
                              da ocijeni postupak ocjene i provjere kojim se koristi Komisija kako bi uključila zemlje u delegirani akt Direktive o sprečavanju pranja novca o visokorizičnim trećim zemljama;
                           
                        
                              (k)
                           
                           
                              da ocijeni metodologiju, provjeru zemalja i učinak EU-ova popisa nekooperativnih jurisdikcija (EU-ova crna lista poreznih oaza), kao i uklanjanje zemalja s tog popisa te sankcije izrečene zemljama na popisu;
                           
                        
                              (l)
                           
                           
                              da ispita posljedice bilateralnih poreznih sporazuma koje zaključuju države članice;
                           
                        
                              (m)
                           
                           
                              da daje preporuke o tom pitanju ako to smatraju potrebnim;
                           
                        
            
               
                  2.
               
               
                  odlučuje da bi Posebni odbor u svom radu trebao uzeti u obzir nedavna otkrića iz slučaja Rajski dokumenti od 5. studenoga 2017. i sve relevantne razvoje događaja u nadležnosti Odbora tijekom trajanja njegova mandata;
               
            
               
                  3.
               
               
                  odlučuje da Posebni odbor broji 45 članova;
               
            
               
                  4.
               
               
                  odlučuje da mandat Posebnog odbora traje 12 mjeseci od dana donošenja ove Odluke.
               
            
         (1)  SL C 310, 25.8.2016., str. 42.
      
      
         (2)  SL C 366, 27.10.2017., str. 51.
      
      
         (3)  SL C 399, 24.11.2017., str. 201.
      
      
         (4)  Usvojeni tekstovi, P8_TA(2016)0310.
      
         (5)  SL L 166, 24.6.2016., str. 10.
      
      
         (6)  Usvojeni tekstovi, P8_TA(2017)0491.